26. ΝΟΜΟΘΕΤ. ΔΙΑΤΑΓΜΑ υπ’ αριθ. 11 της 26/28 Νοεμ. 1968 (ΦΕΚ Α΄279) Περί τροποποιήσεως και συμπληρώσεως του Α.Ν. 165/1967 «περί τροποποιήσεως του Ν. Δ. 19 Απρ. 1924 «περί συστάσεως Επιτροπών Δημοσίας Ασφαλείας». Άρθρ.1.-(Αντικαθίσταται η παρ. 1 άρθρ. 1 Ν.Δ. 19/21 Απρ. 1924, ως αύτη αντικατεστάθη δια της παρ. 1 άρθρ. 1 Α.Ν. 165/1967, ανωτ. σελ. 283). ΄Αρθρ.2.-(Αντικαθίσταται η παρ. 1 άρθρ. 3 Α.Ν. 165/1967). ΄Αρθρ.3.-Όπου εν τη κειμένη Νομοθεσία μνημονεύεται ο όρος «Πρωτοβάθμιος Επιτροπή Δημοσίας Ασφαλείας», ως τοιαύτη νοείται εφεξής η κατά το άρθρ. 1 του παρόντος Ν.Δ/τος Επιτροπή Δημοσίας Ασφαλείας Νομού, όπου δε ο όρος «Δευτεροβάθμιος Επιτροπή Δημοσίας Ασφαλείας» λογίζεται ο Υπουργός Δημοσίας Τάξεως, εις ον περιέρχονται άπασαι αι αρμοδιότητες αυτής. Άρθρ.4.-1.Ο Υπουργός Δημοσίας Τάξεως δύναται να διακόπτη ή να μετριάζη τον υπό της αποφάσεως καθοριζόμενον χρόνον εκτοπίσεως ή να μεταβάλη τον τόπον διαμονής του εκτοπιζομένου. 2.Τα εδάφ. 3 και 5 της παρ. 7 του άρθρ. 2 του Ν.Δ. της 19/21.4.1924, ως ισχύουσιν νυν, καταργούνται (ανωτ. σελ. 284). Άρθρ.5.-Ο χρόνος της εκτοπίσεως άρχεται από της ημέρας συλλήψεως του εκτοπιζομένου, εν περιπτώσει δε αυθαιρέτου απουσίας το αντίστοιχον διάστημα δεν υπολογίζεται εις τον χρόνον της εκτοπίσεως. Μεταβατικαί Διατάξεις Άρθρ.6.-Αποφάσεις εκδοθείσαι υπό των Πρωτοβαθμίων εν εκάστω Νομώ Επιτροπών επί της Δημοσίας Ασφαλείας, ως η σύνθεσις αυτών καθωρίσθη δια της υπ’ αριθ. 3/29/9κδ από 10.7.1967 κοινής αποφάσεως του Αντιπροέδρου της Κυβερνήσεως και των επί των Οικονομικών και Δημοσίας Τάξεως Υπουργών, είναι νόμιμοι ανεξαρτήτως τηρήσεως διαδικαστικών τύπων αφ’ ης εξεδόθησαν. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 